Държавен вестник, бр. 105, 2025 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  105
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за практическо обучение по професията „Топлоенергетика“ трябва да 
осигурява реалистична и безопасна среда за усвояване на умения, свързани с експлоатацията, 
техническото обслужване, диагностиката и ремонта на топлоенергийни съоръжения и системи. 
Базата следва да включва учебна работилница и лаборатория, оборудвани с 
демонстрационни макети или реални елементи на водогрейни и парни котли, горивни уредби, 
топлообменници, помпи, вентилационни и охлаждащи системи, както и системи за 
автоматизация и релейна защита. Необходимо е наличието на контролно-измервателна техника 
– манометри, термометри, дебитомери, уреди за анализ на емисии и коефициент на полезно 
действие (КПД), както и мултифункционални уреди за тестване на безопасност и ефективност. 
Учебната база трябва да предоставя възможности за симулация на стартиране и спиране 
на агрегати, диагностика на неизправности, извършване на технически измервания и анализ на 
параметри. Следва да има осигурен достъп до електронни платформи и специализиран софтуер 
за мониторинг и анализ на параметрите на ТЕЦ, създаващ симулация на различни реални 
ситуации и чертаещ графики. 
Работните станции на обучаемите трябва да бъдат снабдени с инструменти за рязане, 
резбонарязване, монтаж и настройка, както и с лични предпазни средства – каски, ръкавици, 
очила, антишумни и термозащитни средства. Да се осигури и демонстрационна зона за 
аварийни действия и мерки за безопасност, включително при работа с пара, горива и 
съоръжения под налягане. 
Преподавателят трябва да разполага с работно място с компютър и мултимедиен достъп 
до техническа документация, визуализации, чертежи, графици за поддръжка и цифрови 
формуляри. Учебната база следва да разполага с нормативна и справочна документация – 
регистри, дневници, протоколи, стандарти и указания за безопасност. 
Практическото 
обучение 
може 
да 
бъде 
допълнено 
с 
учебни 
посещения 
в 
топлоелектрически централи и когенерационни инсталации, както и със стажове при 
лицензиран оператор на котли или енергиен блок. 
6. 
Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Електротехника, електроника и автоматика“ и „Енергетика“ от 
областта на висше образование „Технически науки“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (ДВ, бр. 64 от 2002 г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
придобита 
професионална 
квалификация 
„учител“, 
ако 
са 
придобили 
съответната 
професионална квалификация при условията и по реда на Закона за професионалното 
образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
7219